
ANUNȚ 
privind organizarea concursului pentru ocuparea pe perioadă nedeterminată 
a postului vacant de administrator financiar

           Școala Gimnazială Chilia Veche, județul Tulcea organizează concurs pentru ocuparea postului vacant de 0,25 normă ADMINISTRATOR FINANCIAR I S, pe perioadă nedeterminată, în conformitate cu prevederile H.G. nr. 1.336/28 octombrie 2022 pentru aprobarea Regulamentului–cadru privind organizarea și dezvoltarea carierei personalului contractual din sectorul bugetar plătit din fonduri publice. 
          Poate participa la concursul pentru ocuparea postului vacant de 0,25 normă ADMINISTRATOR FINANCIAR I S pe perioadă nedeterminată, persoana care îndeplinește, conform art. 15 al Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice, următoarele condiţii:

Număr posturi scoase la concurs: 0,25 normă post
Denumirea postului: ADMINISTRATOR FINANCIAR I S
Nivelul postului: studii superioare
Unitatea în care se află postul:   Școala Gimnazială Chilia Veche
Durata timpului de lucru: 2 ore/zi,  10 ore/săptămână
Durata contractului: pe perioadă nedeterminată

Pentru a ocupa un post contractual, candidatul trebuie să îndeplinească următoarele condiții generale, conform art. 15 al Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului nr. 1.336 din 28 octombrie 2022, astfel: 
a) are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
b) cunoaște limba română, scris și vorbit;
c) are vârsta minimă reglementată de prevederile legale;
d) are capacitate deplină de exercițiu;
e) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
f) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;
g) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.
      	Condiţiile specifice necesare ocupării postului vacant de 0,25 normă ADMINISTRATOR FINANCIAR I S, cu contract de muncă pe perioadă nedeterminată,  sunt:
a) studii superioare economice specifice, potrivit cerințelor postului scos la concurs, contabilitate; 
b) vechime: minim 7 ani în contabilitate;
c) cunoştinţe și competențe foarte bune de operare pe calculator în limbaje specifice, Windows, MS Office;
d)  cunoştinţe privind salarizarea personalului plătit din fonduri publice; 
e) cunoştinţe referitoare la finanţarea unităţilor de învăţământ preuniversitar; 
f) cunoştinţe privind planul de conturi pentru instituţiile publice şi instrucţiunile de aplicare a acestuia; 
g) cunoştinţe privind întocmirea şi depunerea situaţiilor financiare trimestriale şi anuale ale instituţiilor publice; 
h) cunoştinţe privind angajarea, lichidarea, ordonanţarea şi plata cheltuielilor; 
i) cunoştinţe de utilizare a tehnologiei informaţiei (operare PC, cunoaştere program EDUSAL, FOREXEBUG); 
j) abilităţi de relaţionare - comunicare cu întreg personalul unităţii de învăţământ; 
k) disponibilitate pentru munca în echipă.
Conform art. 6 al Regulamentului-cadru din 23.03.2011 privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conține următoarele documente:
a) formular de înscriere la concurs de la secretariatul unității școlare;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, copie hotărâre divorț, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului – copie diplomă bacalaureat, copie diplomă/diplome licențe/master/ reconversie profesională, foi matricole, perfecționări, după caz, etc;
e) copia carnetului de muncă, a adeverinței/ adeverințelor eliberate de angajator/ angajatori pentru perioada lucrată, a raportului/ rapoartelor  REVISAL care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare;
i) curriculum vitae, model european;
j) opisul dosarului, în două exemplare, în care va fi consemnat numărul total de pagini/ file (toate paginile vor fi numerotate).
Candidatul declarat admis la proba de selecție a dosarelor, care a depus o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
         	Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi însoțite de documentele originale în vederea verificării conformității copiilor cu acestea.
Dosarele de înscriere la concurs se depun la secretariatul Școlii Gimnaziale Chilia Veche, str. Dunării, nr. 66, în termen de 10 zile lucrătoare de la data afişării anunţului, respectiv 24.09.2026, prin Poșta Română la adresa Școlii Gimnaziale Chilia Veche, județul Tulcea, str. Dunării, nr. 66, cod poștal 827050 sau prin poșta electronică, pe adresa de e-mail a unității de învățământ : scoalachiliaveche@yahoo.com.
Comisia de concurs va evalua dosarele depuse pe baza îndeplinirii condițiilor de participare. Doar candidații declarați admiși în urma acestei selecții pot participa la proba scrisă.
Concursul constă în 3 etape succesive:
1. Selecţia dosarelor de înscriere	   -se va nota ADMIS/RESPINS
1. Susţinerea probei scrise                -minim  50 puncte din 100 puncte.
1. Susţinerea interviului     	     -minim  50 puncte din 100 puncte.
Notă: punctajul minim pentru promovarea fiecărei probe este de 50 puncte. Candidații care nu au obținut minim 50 puncte la o probă de concurs nu pot participa la următoarea probă.
Candidații pot contesta numai punctajul obținut la lucrarea proprie.

Bibliografie:
1. Legea învăţământului preuniversitar nr. 198/2023, cu modificările și completările ulterioare (Finanțarea și baza materială a Învăţământului preuniversitar); 
2. Legea contabilităţii nr. 82/1991, cu modificările si completările ulterioare;
Ordinul M.F. nr. 2.861/9.10.2009, pentru aprobarea Normelor privind organizarea şi efectuarea inventarierii patrimoniului cu modificările si completările ulterioare;
3. H.G. nr. 2.139/2004 pentru aprobarea catalogului privind duratele normale de funcţionare a mijloacelor fixe, cu modificările și completările ulterioare; 
4. O.G. nr. 119/1999 privind controlul intern/managerial şi controlul financiar preventiv;
5. H.G. nr. 1.395/2010, privind finanţarea unităţilor de învățământ preuniversitar de stat, finanţate din bugetele locale, pe baza costului standard/copil/elev, pentru anul 2011, cu actualizările ulterioare; 
6. Ordinul M.F. nr. 2.634/2015, privind documentele financiar contabile, cu modificările și completările ulterioare; 
7. Ordinul M.F. nr. 1.792/2002 pentru aprobarea Normelor metodologice privind angajarea, lichidarea, ordonanțarea și plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale, cu modificările şi completările ulterioare; 
8. Ordinul M.F. nr. 923/2014 pentru aprobarea Normelor metodologice generale, referitoare la exercitarea C.F.P. cu modificările si completările ulterioare;
9.  Legea nr. 500/2002 privind finanţele publice; Ordinul nr. 2021/2013 - pentru modificarea şi completarea Normelor metodologice privind organizarea şi conducerea contabilităţii instituţiilor publice,
10.  Planul de conturi pentru instituţiile publice şi instrucţiunile de aplicare a acestuia, aprobate prin Ordinul Ministrului Finanţelor Publice nr. 1.917/2005; 
11. O.M.F. nr. 1.917/12.12.2005, privind organizarea și conducerea contabilităţii instituţiilor publice, 
12. Legea nr.153/2017, privind utilizarea veniturilor proprii în instituţiile de învățământ; 
13. O.G. nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările și completările ulterioare,
14. Ordinul M.E.N nr.5.559/2013 privind regimul manualelor şcolare în învăţământul preuniversitar de stat, cu modificările şi completările ulterioare;
15. Legea nr.22/1969 actualizată în 2016, privind gestionarea bunurilor materiale;
 H.G. nr.423/2016, privind copiii cu cerinţe educaţionale speciale, integraţi în învățământul de masă;
       16. OUG nr. 20/2016, Legea 153/2017 privind salarizarea personalului din învăţământul preuniversitar;
       17. Legea nr. 98/2016, privind atribuirea contractelor de achiziţie publică, cu modificările si completările ulterioare; 
       18. OUG nr. 158/2005 privind concediile şi indemnizațiile de asigurări sociale de sănătate, cu modificările şi completările ulterioare.
        19. Legea nr. 53/2003 – Codul muncii, republicată, Titlul III, IV și VI;
        20. Fișa postului de administrator financiar/contabil.
	NOTĂ : Toată legislația se studiază actualizată la zi.
TEMATICA CONCURSULUI 
    1. Planul de conturi pentru instituţiile publice şi normele de aplicare a acestuia; 
    2. Structura bugetului în instituţia publică; 
    3. Execuţia bugetară - principii; 
    4. Contabilitatea trezoreriei instituţiilor publice; 
    5. Registre de contabilitate; 
    6. Elemente privind aprobarea, depunerea şi componenţa situaţiilor financiare conform  Normelor metodologice privind organizarea şi conducerea contabilităţii instituţiilor publice şi a planului de conturi pentru acestea; 
   7. Documente supuse controlului preventiv privind bunurile din patrimoniul instituţiilor publice; 
   8. Elementele sistemului de salarizare, conform Legii privind salarizarea unitară a  personalului plătit din fonduri publice;
   9. Organizarea contabilităţii la unităţile de învăţământ, respectiv înregistrările contabile şi documentele în baza cărora se fac acestea, referitor la: 
- Contabilitatea activelor fixe;
 - Înregistrarea amortizării; 
- Închiderea conturilor şi stabilirea rezultatului patrimonial; 
- Contabilitatea decontărilor;
 - Contabilitatea materialelor de natura obiectelor de inventar; 
- Operaţiunile privind decontările cu furnizorii; 
- Operaţiunile privind decontările cu clienţii; 
- Conturi la Trezoreria Statului şi bănci; 
10. Inventarierea patrimoniului instituţiilor publice;
11. Documente justificative care stau la baza înregistrărilor în contabilitate şi păstrarea lor; 
12. Angajarea, lichidarea, ordonanţarea şi plata cheltuielilor instituţiilor publice precum şi organizarea, evidența şi raportarea angajamentelor bugetare şi legale; 
13. Finanţarea unităţilor de învăţământ pe baza costului standard/elev și baza materială a învăţământului preuniversitar; 
14. Achiziţia directă, licitaţia deschisă şi licitaţia restrânsă – SEAP; 
15. Întocmirea şi depunerea situaţiilor financiare trimestriale şi anuale ale instituţiilor publice; 
16. Contabilitatea proiectelor cu finanţare europeană (Erasmus+ );
17. Baze de date şi calcul tabelar în Excel: filtrare, ordonare, reprezentări grafice; 
18. Elaborarea documentelor într-un program editare text - Microsoft Windows
CALENDARUL CONCURSULUI:
	Etapa de concurs
	Data/perioada/ora

	Publicarea anunțului
	24.09.2026

	Depunerea dosarelor de înscriere
	24.09 - 08.10.2026, interval orar  08:00-12:00

	Evaluarea dosarelor
	08.10.2026, interval orar 12,30-16,00

	Afișarea rezultatelor în urma selecției dosarelor de înscriere
	09.10.2026 ora 08:00

	Depunerea eventualelor contestații la selecția dosarelor
	09.10.2026 interval orar 08:00-12:00

	Afișarea rezultatelor în urma contestațiilor
	09.10.2026 ora 15:00

	Proba scrisă
	12.10.2026 ora 09:00-11,00

	Afișarea rezultatelor probei scrise
	12.10.2026 ora 12:30

	Depunerea eventualelor contestații la proba scrisa
	12.10.2026 interval orar 12:30-15:00

	Afișarea rezultatelor în urma contestațiilor
	12.10.2026 ora 16:00

	Interviu
	13.10.2026 ora 09:00

	Afișarea rezultatelor finale
	13.10.2026 ora 12:00


Notă: * Candidatul care este declarat admis la concursul de ocupare  a unui post vacant, este obligat  să se prezinte la post în termen de maximum 15 zile  calendaristice de la afișarea rezultatului, cf. art. 67 (1) din  H.G. nr.1336/2022.
Dispozitii finale:
Concursul se va desfășura la sediul Scolii Gimnaziale Chilia Veche, județul  Tulcea.        
Relaţii suplimentare se pot obţine la sediul Școlii Gimnaziale Chilia Veche, strada Dunării, nr. 66, comuna Chilia Veche, județul Tulcea, cod poștal 827050, e-mail  scoalachiliaveche@yahoo.com.

